Ríu Bedón

El ríu Bedón o río les Cabres ye un cursu fluvial que naz nel estremeru conceyu de Cabrales, na Sierra del Cuera, cerca d'un pueblu que se llama Asiegu. Tien un llargor de 23 km y pertenez a la cuenca hidrográfica de Llanes. 

Los sos principales afluentes son Güera, Meré, Les Cabres y Caldueñu. Traviesa les poblaciones de Caldueñu, Meré, Ardisana, Los Caleyos, Vibañu, Rales, y Posada. Desagua na Sablera de San Antolín, estremándola en dos.

Hasta la ponte de Rales ye zona salmonera, famosa ente pescadores. Cerca de la so desaguada atopa la Ilesia de San Antolín de Bedón, una construcción románica (sieglu XIII) de gran valor y guapura.

 Toponimia 
L'orixe del so nome ta nel galu "bedo", que significa canal o foso.

 Referencies 

 Enllaces esternos 

Categoría:Ríos d'Asturies
Categoría:Xeografía de Llanes
Categoría:Llugares d'importancia comuñal d'Asturies